**Molėtų rajono savivaldybės taryba**

**SPRENDIMAS**

**Dėl sutikimo perimti valstybės turtą molėtų rajono savivaldybės nuosavybėn ir jo perdavimo molėtų rajono savivaldybės administracijai**

2016 m. sausio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 24 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu ir atsižvelgdama į Lietuvos Respublikos vidaus reikalų ministerijos 2015 m. gruodžio 29 d. raštą Nr. ID-10166 (31) „Dėl turto perdavimo“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosios funkcijos - informacinės visuomenės plėtros - įgyvendinimui iš projekto Nr. VP2-3.1-IVPK-08-V-01-001 „Centralizuotas savivaldybių paslaugų perkėlimas į elektroninę erdvę“ (toliau – Projektas) lėšų įsigytą valstybei nuosavybės teise priklausantį ir šiuo metu Lietuvos Respublikos vidaus reikalų ministerijos patikėjimo teise valdomą turtą, kurio bendra įsigijimo vertė 15058,79Eur (pagal priedą).

2. Perėmus 1 punkte nurodytą turtą ir įrašius į Savivaldybės turto apskaitą, perduoti jį Molėtų rajono savivaldybės administracijai patikėjimo teise valdyti, naudoti ir juo disponuoti.

3. Įgalioti Molėtų rajono savivaldybės administracijos direktorių Saulių Jauneiką Savivaldybės vardu pasirašyti sprendimo 1 punkte nurodyto turto perdavimo ir priėmimo aktus.

4. Įpareigoti Molėtų rajono savivaldybės administraciją:

4.1. užtikrinti, kad Projekto metu sukurtas / įsigytas turtas bus naudojamas Projekto tikslams ir uždaviniams įgyvendinti bei mažiausiai penkerius metus po Projekto veiklų įgyvendinimo pabaigos (t. y. iki 2020 m. rugpjūčio 31 d.) bus užtikrintas Projekte numatytos finansuojamos veiklos tęstinumas;

4.2. mažiausiai penkerius metus po Projekto veiklų įgyvendinimo pabaigos (t. y. iki 2020 m. rugpjūčio 31 d.) bendradarbiauti su Lietuvos Respublikos vidaus reikalų ministerija siekiant sudaryti sąlygas Europos audito rūmų, Europos Komisijos, Europos investicijų banko, Valstybės kontrolės, Lietuvos Respublikos finansų ministerijos, VšĮ Centrinės projektų valdymo agentūros, Informacinės visuomenės plėtros komiteto prie Susisiekimo ministerijos įgaliotiems asmenims:

4.2.1. atlikti Projekto auditą ir kontrolę;

4.2.2. audituoti ir kontroliuoti Lietuvos Respublikos vidaus reikalų ministerijos finansinę ir ūkinę veiklą (susijusią su Projekto įgyvendinimu);

4.2.3. tikrinti visas kitas aplinkybes, susijusias su Projektu ir 2013 m. sausio 14 d. pasirašyta trišale finansavimo ir administravimo sutartimi Nr. VP2-3.1-IVPK-08-V-01-001/lS-31 tarp VšĮ Centrines projektų valdymo agentūros, Informacinės visuomenės plėtros komiteto prie Susisiekimo ministerijos ir LR vidaus reikalų ministerijos, sutartyje ir teisės aktų nustatyta tvarka;

4.2.4. susipažinti su visais dokumentais;

4.3. užtikrinti kitų įsipareigojimų, susijusių su perduodamu Projekto turtu ir finansuojama veikla, laikymąsi.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Turto skyriaus vedėja

Aldona Rusteikienė

Molėtų rajono savivaldybės tarybos

2016 m. sausio d. sprendimo Nr.

priedas

**TURTO, PERDUODAMO MOLĖTŲ RAJONO SAVIVALDYBĖS NUOSAVYBĖN, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Turto pavadinimas | Inventorinis Nr. | Kiekis,  vnt. | Vieneto  įsigijimo  vertė, Eur | Vieneto  likutinė  vertė,  Eur | Bendra likutinė  vertė pagal  2015-11-01 būklę, Eur |
| 1 | Webpartner DVS suderintuvas | 11200166 | 1 | 14770,62 | 14770,62 | 14770,62 |
| 2 | Valstybės tarnautojų pažymėjimų kortelių skaitytuvai | 20210812 | 10 | 28,817 | 28,817 | 288,17 |
|  | Iš viso |  | 11 |  |  | 15058,79 |
|  | Iš jų: |  |  |  |  |  |
| A | Finansuojama ES lėšomis | 11200166 |  |  |  | 12555,03 |
|  | 85 proc. | 20210812 |  |  |  | 244,94 |
|  | Iš viso ES lėšomis |  |  |  |  | 12799,97 |
|  |  |  |  |  |  |  |
| B | Bendrojo finansavimo lėšomis | 11200166 |  |  |  | 2215,59 |
|  | 15 proc. | 20210812 |  |  |  | 43,23 |
|  | Iš viso Bendrojo finansavimo lėšomis |  |  |  |  | 2258,82 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_